अधिकारी की सफलता के पीछे टीम का योगदान होता है
जिला एवं सत्र न्यायाधीश श्रवण कुमार रघुवंशी 28 फरवरी को सेवानिवृत्त हुए। सेवानिवृत्ति पर न्यायिक कर्मचारी संघ धार के सदस्यों ने विदाई समारोह का आयोजन कर रघुवंशी का बुधवार को जन्मदिन मनाया। मुख्य अतिथि के रूप में उनकी धर्म प|ी संगीता रघुवंशी थी। विशिष्ट अतिथि जिला एवं सत्र न्यायाधीश एवं विशेष न्यायाधीश डॉ. जेसी सुनहरे थे। अध्यक्षता तृतीय श्रेणी न्यायिक कर्मचारी संघ के अध्यक्ष ईश्वरलाल पाटीदार ने की ।
चतुर्थ श्रेणी न्यायिक कर्मचारी संघ के अध्यक्ष गजेसिंह गिनावा तथा न्यायिक कर्मचारी साख सहकारी सोसाइटी अध्यक्ष कमल पटेल भी शामिल हुए। मुख्य अतिथि रघुवंशी ने रघुवंशी के कार्यकाल को स्वर्णिम कार्यकाल बताते हुए प्रत्येक अधिकारी के कार्य की सफलता के पीछे हर छोटे से छोटे व्यक्ति, हर कर्मचारी का पूरा योगदान होना बताया। न्यायालय में पदस्थ हर कर्मचारी के कार्य की प्रशंसा की। न्यायालय अधीक्षक बालकृष्ण बैरागी ने भी संबोधित किया। पश्चात तृतीय एवं चतुर्थ श्रेणी न्यायिक कर्मचारी संघ के पदाधिकारियों ने रघुवंशी को मोतियों की माला, शॉल एवं श्रृंगारित श्रीफल भेंट कर विदाई दी। संचालन संघ सचिव संतोष भार्गव ने किया। अर्जुन जलखरे, राजेश जोशी, चंद्रशेखर शर्मा, हेमचंद्र बर्बे, रामलाल पाटीदार, जयसिंह उच्चारिया, कैलाशचन्द्र चौहान आदि का सहयोग रहा।
फरवरी मेें विभिन्न विभागों के सेवानिवृत्त 15 कर्मचारियों को कलेक्टोरेट सभाकक्ष में सम्मानित किया गया। अतिथि एडीएम डीके नागेंद्र व सिटी मजिस्ट्रेट जितेंद्रसिंह चौहान ने शॉल-श्रीफल भेंट कर सम्मानित किया। पीपीओ प्रदाय किए।
जिला कोषालय अधिकारी भगवती काग, उप संचालक पशु चिकित्सा अधिकारी डाॅ. अशोक बरोठिया, सहायक संचालक आदिवासी पीसी सोनी, नरेंद्र कुमार शिंदे, पेंशन एसोसिएशन के अध्यक्ष भेरूसिंह बारोड़ सहित अन्य अधिकारी उपस्थित थे। जिन कर्मचारियों को सम्मानित किया गया, उनमें नर्मदा घाटी विकास मनावर के उपयंत्री अशोक कुमार उपरित, ओएसपी नहर धामनोद के उपयंत्री दिलीप कुमार भिसे, ग्रामीण यांत्रिकी सेवा धार के सहायक यंत्री भास्कर वी कोल्हे, शासकीय उच्चतर माध्यमिक विद्यालय राजगढ़ के प्रधान अध्यापक लालचंद कुरील, शासकीय उमावि हल्दी के प्रधान अध्यापक अमरसिंह जमरा, शासकीय कन्या उमावि बाकानेर के उच्चश्रेणी शिक्षक गंगाराम पाटीदार, हाईस्कूल सादलपुर के प्रपा रामस्वरूप वर्मा, कन्या उमावि सुसारी के सहायक शिक्षक बाबूसिंह चौहान, हाईस्कूल हातोद के सहायक शिक्षक महेंद्रगिरि गोस्वामी, कन्या उमावि कुक्षी की सहायक शिक्षक जयमाला निगम, शासकीय हाईस्कूल जीराबाद के सहायक शिक्षक रूपसिंह मेहड़ा, पशुपालन विभाग धार के पशु परिचालक भलाराम, स्वास्थ्य विभाग की स्टाफ नर्स मनू गुरू, लोक स्वास्थ्य यांत्रिकी राजगढ़ के हैंडपंप मैकेनिक दिलीप कुमार शंकपाल तथा कार्यपालन यंत्री लाइट मशीनरी धार के कुशल हेल्पर मोहनसिंह मानकर शामिल है।
सेवानिवृत्ति पर कर्मचारियों का सम्मान
धार. जिला एवं सत्र न्यायाधीश के सेवानिवृत्त होने पर विदाई समारोह का आयोजन किया।
समारोह
hin_Deva hin_Deva hin_Deva hin_Deva hin_Deva hin_Deva hin_Deva hin_Deva